DA Den Europæiske Unions Tidende L 104/3

KOMMISSIONENS FORORDNING (EF) Nr. 433/2007

af 20. april 2007

om fastsættelse af betingelserne for ydelse af særlige eksportrestitutioner for oksekød

(kodificeret udgave)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 33, stk. 12, og

ud fra følgende betragtninger:

(1) Kommissionens forordning (EØF) nr. 32/82 af 7. januar 1982 om fastsættelse af betingelserne for ydelse af særlige eksportrestitutioner for oksekød (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.

(2) Ved artikel 33 i forordning (EF) nr. 1254/1999 blev der fastsat almindelige regler for ydelse af eksportrestitutioner og kriterier for fastsættelse af disse restitutionsbeløb.

(3) Som følge af markedssituationen i Fællesskabet og afsætningsmulighederne for visse oksekødprodukter, der kan opkøbes ved intervention, bør der med henblik på at formindske interventionsopkøbene fastsættes betingelser for ydelse af særlige eksportrestitutioner for disse produkter, såfremt de er bestemt til visse tredjelande.

(4) De i denne forordning fastsatte foranstaltninger er i overensstemmelse med udtalelse fra Forvaltningskomiteen for Oksekød —

UDSTEDT FØLGENDE FORORDNING:

Artikel 1

1. Der kan ydes særlige eksportrestitutioner for produkter, der opfylder de særlige betingelser i denne forordning.

2. Denne forordning gælder for fersk eller kølet kød, der i form af hele og halve kroppe, »quartiers compensés«, forfjerdinger og bagfjerdinger, udføres til visse tredjelande.

3. Hvis en slagtekrop eller en sammenhængende bagfjerding præsenteres med lever og/eller nyrer, reduceres vægten med:

a) 5 kg for lever og nyrer

b) 4,5 kg for lever

c) 0,5 kg for nyrer.

Artikel 2

1. Ved udbetaling af en særlig eksportrestitution skal der føres bevis for, at de udførte produkter stammer fra voksne handyr.

2. Det i stk. 1 nævnte bevis føres ved fremlæggelse af en attest, hvortil modellen er anført i bilag I, og som efter ansøgning fra de pågældende udstedes af interventionsorganet eller enhver anden myndighed udpeget med henblik herpå af den medlemsstat, i hvilken dyrene er slagtet.

Denne attest skal fremlægges for toldmyndighederne ved toldformaliteterne i forbindelse med udførslen og sendes via administrationen til det organ, der udbetaler restitutioner, efter at disse toldformaliteter er gennemført. Toldformaliteterne ved udførsel foretages i den medlemsstat, hvor dyrene er slagtet.

Artikel 3

Medlemsstaterne fastsætter betingelserne for kontrol af produkterne og udstedelse af den i artikel 2 omhandlede attest. Disse betingelser kan omfatte fastsættelsen af en minimumsmængde.

Medlemsstaterne træffer de nødvendige foranstaltninger for at udelukke enhver mulighed for ombytning af produkterne mellem det tidspunkt, hvor kontrollen finder sted, og det tidspunkt, hvor produkterne forlader Fællesskabets geografiske område eller de leveres på de i artikel 36 i Kommissionens forordning (EF) nr. 800/1999 (4) omhandlede bestemmelsessteder. Disse foranstaltninger omfatter bl.a. identificering af hvert produkt enten ved en mærkning af hver fjerding, der ikke kan slettes, eller en plombering af hver fjerding. Slagtning og identificering finder sted på det slagteri, som den pågældende udpeger i den i artikel 2, stk. 2, omhandlede ansøgning.

Når hele eller halve slagtekroppe opskæres i forfjerdinger eller bagfjerdinger uden for slagteriet, kan den i artikel 2, stk. 2, første afsnit, omhandlede myndighed erstatte den i artikel 2 omhandlede attest, der udstedes for hele eller halve slagtekroppe, med attester for fjerdinger, såfremt alle de øvrige betingelser for udstedelse heraf er opfyldt.

Artikel 4

Forordning (EØF) nr. 32/82 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.

Artikel 5

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. april 2007. På Kommissionens vegne José Manuel BARROSO Formand

(1) EFT L 160 af 26.6.1999, s. 21. Senest ændret ved forordning (EF) nr. 1913/2005 (EUT L 307 af 25.11.2005, s. 2).

(2) EFT L 4 af 8.1.1982, s. 11. Senest ændret ved forordning (EF) nr. 1713/2006 (EUT L 321 af 21.11.2006, s. 11).

(3) Se bilag II.

(4) EFT L 102 af 17.4.1999, s. 11.

BILAG I